שרה וייסגלס

שרה וייסגלס (באנגלית: Sara Waisglass; נולדה ב-3 ביולי 1998) היא שחקנית יהודייה-קנדית, הידועה מתפקידה כפרנקי הולינגסוורת' בסדרות הטלוויזיה "דגראסי: הדור הבא" (אנ') (2013–2015) ו-"דגראסי: הכיתה הבאה" (אנ') (2016–2017) ובשל משחקה בתור מקסין בייקר בסדרה "ג'יני וג'ורג'יה".

 ראשית חייה 
שרה וייסגלס נולדה וגדלה בטורונטו, אונטריו, בת למשפחה יהודית - טסה וג'ף וייסגלס. יש לה אחות, קרלי. היא למדה בבית הספר התיכון ארל הייג (אנ') בטורונטו. היא למדה באוניברסיטת יורק במשך ארבע שנים, וסיימה תואר ראשון בתסריטאות.

 קריירה 
וייסגלס החלה את דרכה בתעשיית הבידור כשחקנית ילדה. הופעת הבכורה שלה בטלוויזיה הייתה בתפקיד ג'יין בת ה-8 בתוכנית "המופע של ג'יין" בשנת 2007.

היא הופיעה לראשונה על המסך הגדול בסרט בבימויו של ז'יל בורדו, "Afterwards" בשנת 2008.

בגיל 15 דגמנה למותג Youth Apparel.

בשנת 2015, הופיעה בסרטו של אנטון קורביין "Life", דרמה ביוגרפית על חייו של שחקן הקולנוע ג'יימס דין. עוד באותה השנה, וייסגלס הייתה מועמדת בקטגוריה "השחקנית הצעירה הטובה ביותר בתפקיד חוזר בגיל 16-21" בטקס "פרסי הבדרן הצעיר" 2015 על הופעתה בסדרה "דגראסי: הדור הבא".

בשנת 2017 שיחקה בסרט "Mary Goes Round" שהוקרן בפסטיבל הסרטים הבינלאומי בטורונטו ב-7 בספטמבר 2017.

בשנת 2021 החלה לגלם את מקסין בייקר, חברתה הטובה ביותר של ג'יני בסדרת הטלוויזיה הקומית של נטפליקס "ג'יני וג'ורג'יה".

 פילמוגרפיה 
 קולנוע 
 שנה סרט תפקידהערות 2008 Afterwards טרייסי 2015Lifeתיכוניסטית 2017Mary Goes Round רובין2019An Assortment of Christmas Tales in No Particular Orderג'ס 2020Tainted אנה2023CascadeאלכסיסSuzeברוקTBANeedle Little Christmas

 טלוויזיה 
שנה סדרהתפקיד הערות 2007The Jane Show ג'יין בת 8 פרק: "It's All Relative" 2009–2010Overruled! ג'ורדנה "ג'ורדי" קופר 29 פרקים 2013–2015 דגראסי: הדור הבא (אנ') פרנקי הולינגסוורת'תפקיד ראשי (עונות 13&14); 44 פרקים 2016 Holiday Joy שאנלסרט טלוויזיה של Freeform 2016–2017דגראסי: הכיתה הבאה (אנ') פרנקי הולינגסוורת' תפקיד ראשי (4 עונות); 37 פרקים 2017קילג'ויס (אנ') קווין 2 פרקיםהרופא הטובאוליביה האטרמןפרק: "Pipes" 2018 Suits אסתר בצעירותה2 פרקים 2018–2022 Holly Hobbie ליילה 18 פרקים 2020 משפחת אוקטובר מדיסון סנט קלייר 8 פרקים 2021–הווה ג'יני וג'ורג'יה מקסין בייקר תפקיד ראשי (3 עונות); 30 פרקים2023The Downloadedשרה גודפודקאסט; 3 פרקים

קישורים חיצוניים

 הערות שוליים 

קטגוריה:שחקניות קולנוע וטלוויזיה יהודיות קנדיות
קטגוריה:שחקניות ילדות קנדיות
קטגוריה:בוגרות אוניברסיטת יורק
קטגוריה:קנדיות שנולדו ב-1998